**Monika Jurčová**

**Bakalárske práce**

**Voľné**

**Zastúpenie fyzickej osoby/ Representation of natural person**

Účelom práce je komplexné spracovanie možností zákonného aj zmluvného zastúpenia fyzickej osoby s ohľadom na aktuálny vývoj judikatúry a s prihliadnutím na rôzne úrovne spôsobilosti fyzickej osoby na právne úkony.

**Zastúpenie právnickej osoby/ Representation of legal person**

Účelom práce je komplexné spracovanie možností zákonného aj zmluvného zastúpenia právnickej osoby s ohľadom na aktuálny vývoj judikatúry. Treba prihliadať aj na osoby v obchodnom práve a diskusiu o udelení generálneho plnomocenstva štatutárnym orgánom. Osobitná pozornosť sa venuje návrhu novej právnej úpravy v rámci rekodifikácie OZ.

**Zastúpenie na základe plnomocenstva/ Representation based upon the power of attorney**

Účelom práce je komplexné spracovanie možností zmluvného zastúpenia fyzických a právnických osôb s ohľadom na aktuálny vývoj judikatúry, zohľadniť treba diskusiu o udelení generálneho plnomocenstva štatutárnym orgánom. Osobitná pozornosť sa venuje návrhu novej právnej úpravy v rámci rekodifikácie OZ.

**Diplomové práce**

**Voľné**

**Zmluva o zájazde v období pandémie Covid- 19/ Package Travel Contract during pandemic COVID- 19.**

Právna úprava zájazdov v Slovenskej republike obsiahnutá v zákone č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov je implementáciou smernice Európskeho parlamentu a Rady (EÚ) 2015/2302. Smernica priniesla cestujúcemu „štedré“ právo na ukončenie zmluvy v prípade, ak poskytovanie zájazdu výrazne ovplyvnia neodvrátiteľné a mimoriadne okolnosti. Je zrejmé, že náhle prepuknutie pandémie v roku 2020 takéto okolnosti vyvolalo.

**Zmena okolností / Change of Circumstances**

Zmena okolností počas trvania zmluvného vzťahu je v slovenskom právnom poriadku uplatňovaná skôr výnimočne a reštriktívne (porovnaj § 356 a nasl. ObchZ, §50a ods.3 OZ, §292 ods.5 ObchZ). Práca sa zameria na skúmanie otázky, či slovenské právo potrebuje reguláciu postupu strán zmluvy v prípade kvalifikovanej závažnej zmeny okolností ak sa stane plnenie pre jednu stranu nadmerne zaťažujúcim.

**Dohodnuté**

**Alexandra Cirbusová - Zápis práv k nehnuteľnostiam do katastra nehnuteľností vkladom / Registration of real estate rights in the real estate cadastre**

Cieľom tejto diplomovej práce je zanalyzovať problematiku zápisu práv k nehnuteľnostiam do katastra nehnuteľností vkladom. Predmetom prvej časti je zadefinovanie samotného katastra nehnuteľností ako jedného z ústredných pojmov a rovnako vymedzenie jednotlivých druhov zápisov práv k nehnuteľnostiam. Druhá časť sa zaoberá základnými zásadami právnej úpravy zápisu práv k nehnuteľnostiam. Tretia časť detailnejšie rozoberá práva k nehnuteľnostiam riešené práve konaním o povolení vkladu. Štvrtá časť diplomovej práve skúma konanie o povolení vkladu vo všetkých jeho aspektoch, vrátane vymedzenia účastníkov konania, náležitostí návrhu na vklad a jeho príloh, ale tiež aj postup príslušného orgánu. Predposledná časť sa zaoberá právnymi účinkami, ktoré vkladové konanie vyvoláva a záverečná časť poukazuje na problémy v aplikačnej praxi a poníma aj judikatúru.